ADVANC ลุยฟ้องมิจฉาชีพออนไลน์ เปิดเพจหลอกขายซิม
ADVANC ลุยฟ้องมิจฉาชีพออนไลน์ เปิดเพจหลอกขายซิม
ADVANC ขู่ฟ้องมิจฉาชีพออนไลน์ เปิดเพจหลอกขายซิม
28 ม.ค. 2564

นายปรัธนา ลีลพนัง หัวหน้าคณะผู้บริหารด้านการตลาด กลุ่มลูกค้าทั่วไป บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ระบุว่า ปัจจุบันเริ่มมีกลุ่มมิจฉาชีพ ที่หลอกลวงขายสินค้าและบริการของเอไอเอส และบริการในกลุ่มสื่อสารโทรคมนาคมผ่านเพจเฟซบุ๊ก หรือโซเชียลมีเดียในหลากหลายแพลตฟอร์ม โดยบริษัทฯ มีความห่วงใยลูกค้าและประชาชนเป็นอย่างยิ่ง จึงมีทีมเฝ้าระวังและตรวจสอบอย่างใกล้ชิด และหากพบว่า เพจ หรือ บัญชีดังกล่าว มีการแอบอ้างเป็นตัวแทนจำหน่าย พร้อมโฆษณาหลอกลวงขายสินค้าและบริการให้แก่ประชาชน
โดยบริษัทฯ จะดำเนินการทางกฎหมายขั้นสูงสุดทันที ทั้งนี้ที่ผ่านมาได้ดำเนินการไปแล้วหลายราย เพื่อป้องกันไม่ให้เกิดผลกระทบกับประชาชนที่รู้เท่าไม่ถึงการณ์
สำหรับประชาชนที่สนใจใช้บริการของเอไอเอส สามารถตรวจสอบ ดูข้อมูล หรือ สั่งซื้อได้จากช่องทางอย่างเป็นทางการของบริษัท อาทิ AIS Online Store, AIS Shop, ร้านเทเลวิซ รวมถึงช่องทางร่วมกับพาร์เนอร์ เช่น Lazada, Shopee, JD Central เป็นต้น